ভারত-পাক যুদ্ধের মাঝে কনসার্ট পিছিয়ে দিলেন শ্রেয়া

ওয়েব ডেস্ক: ভারত-পাক যুদ্ধের(India Pakistan War) আবহে অরিজিৎ সিং(Arijit Singh) এর পর কনসার্ট পিছিয়ে দিলেন শ্রেয়া ঘোষাল(Shreya Ghosal)। আগামী ২৬ তারিখে সুরাটেও শ্রেয়া ঘোষালের কনসার্ট হবার কথা ছিল।
প্রসঙ্গত, গত মঙ্গলবার দুপুর থেকেই কাশ্মীরে জঙ্গি হামলা ঘিরে গোটা দেশ উত্তাল। পর্যটকদের ওপর এলোপাথাড়ি গুলিতে প্রাণ হারিয়েছেন ২৮ জন। তারপর ভারতীয় সেনা পাকিস্তানে ‘অপারেশন সিঁদুর'(Operation Sindoor) করেছে।

আরও পড়ুন:১৯৭১ সালের ভারত-পাক রণক্ষেত্রেই তৈরি হয়েছিল বলিউডের এই ছবি!

শ্রেয়া লিখেছেন, ‘আমি পহেলগাঁওয়ের ঘটনা কথা মাথা থেকে বের করতেই পারছি না।….’ শ্রেয়া তার পোস্টে লেখেন,’আমার প্রিয় অনুরাগীরা অত্যন্ত ভারাক্রান্ত হৃদয়ে আপনাদের জানাচ্ছি যে আমার হোমকামিং কনসার্ট যেটা মুম্বইয়ের বিকেসিতে অবস্থিত জিও ওয়ার্ল্ড গার্ডেনে ১০ মে হওয়ার কথা ছিল আমাদের হার্ট ট্যুরের অংশ হিসেবে সেটা আমরা আমাদের প্রিয় দেশের এমন পরিস্থিতির মধ্যে দাঁড়িয়ে পিছিয়ে দেওয়ার সিদ্ধান্ত নিয়েছি।’
শ্রেয়া আরো লেখেন, ‘আমার কাছে আমার জগত এ কনসার্ট। আমি ভেবেছিলাম একটা দারুন সময় তোমাদের সঙ্গে কাটাবো। কিন্তু একজন শিল্পী হিসেবে একজন নাগরিক হিসেবে আমার কর্তব্য যে আমি এখন আমার দেশের পাশে দাঁড়াই। আমি কথা দিচ্ছি এইসব পিছিয়ে দেয়া হলো আমরা শীঘ্রই সবাই আবার মিলিত হব’।